Anul acesta, Paștele Ortodox a fost sărbătorit pe data de 5 mai, iar Paștele Catolic în ziua de 31 martie.
Astfel, între Paștele Catolic și cel Ortodox a existat o pauză de mai bine de o lună, total diferit față de anii trecuți.
Calcularea datei la care creștinii sărbătoresc Paștele ține de două fenomene naturale, unul cu dată fixă - echinocțiul de primăvară, iar altul cu data schimbătoare - Luna plină. Aceasta din urmă face ca data Paștelui să varieze în fiecare an.
Totodată, utilizarea a două calendare diferite explică decalajul acestei sărbători la catolici și ortodocși.
Biserica Catolică se ghidează după Calendarul Gregorian, în timp ce Biserica Ortodoxă respectă Calendarul Iulian.
Când pică Paștele în 2025?
Dacă în 2024 Paștele Ortodox s-a sărbătorit la o distanță de mai bine de o lună după Paștele Catolic, anul următor va fi cu totul diferit.
În 2025, Paștele Ortodox și Paștele Catolic se vor sărbători în aceeași zi, anume pe 20 aprilie.
Este vorba despre un fenomen rar, care se întâmplă într-un anumit interval (la 4 sau la 11 ani).
De asemenea, Paștele Ortodox și Paștele Catolic se vor sărbători la aceeași dată și în anul 2028, adică pe 16 aprilie.
Când se va sărbători Paştele Ortodox în următorii ani
- Paşte Ortodox 2025 - 20 aprilie;
- Paşte Ortodox 2026 - 12 aprilie;
- Paşte Ortodox 2027 - 2 mai;
- Paşte Ortodox 2028 - 16 aprilie;
- Paşte Ortodox 2029 - 8 aprilie;
- Paşte Ortodox 2030 - 28 aprilie.
Când se va sărbători Paştele Catolic în următorii ani
- Paște Catolic 2025 – 20 aprilie
- Paște Catolic 2026 – 5 aprilie
- Paște Catolic 2027 – 28 martie
- Paște Catolic 2028 – 16 aprilie
- Paște Catolic 2029 – 1 aprilie
- Paște Catolic 2030 – 21 aprilie